Walther Funk

Walther Funk (Danzkehmen, Ekialdeko Prusia, Alemaniar Inperioa, 1890eko abuztuaren 18a - Düsseldorf, 1960ko maiatzaren 31) alemaniar ekonomialari eta politikari nazia izan zen.

Ekonomia, zuzenbidea eta filosofia ikasi zituen Berlingo Humboldt Unibertsitatean eta Leipzigeko Unibertsitatean. Lehen Mundu Gerran zauritu zen. Gerra ostean kazetari gisa lan egin zuen eta 1924an Berliner Börsenzeitung egunkari eskuindarraren editore bihurtu zen.

1931n Alderdi Naziko kide egin zen eta 1933an Reichstageko diputatu hautatu zuten. Naziak boterera iritsi zirenean, Prentsa-bulegoko Buru izendatu zuten. Bere nagusia Joseph Goebbels zen eta Funk zentsuraz arduratzen zen.

1938an Hirugarren Reicheko Ekonomia ministro izendatu zuten eta 1939an Reichsbankeko presidente. Ekonomia ministro gisa, Alemaniako armamentua finantzatu zuen eta juduen jabetzak onartu zituen.

Biziarteko kartzela-zigorra ezarri zioten epaiketan, baina 1957an askatu zuten, osasun-arrazoiengatik.

 Kanpo estekak 

Kategoria:Alemaniako ekonomialariak
Kategoria:Naziak
Kategoria:Alemaniako preso eta atxilotuak
Kategoria:Alemaniako protestanteak
Kategoria:Nurenbergeko epaiketetan errudunak